open-index/open-wikipedia-markdown huggingface dataset:
L'amour ouf

***L'amour ouf*** (títol orichinal en francés, en aragonés ***L'amor uf***, estrenada en Aragón con o títol en castellano de ***Corazones rotos***, en aragonés ***Corazons esperrecaus***) ye una cinta de cine francés de cine de drama romantico estrenada l'anyo 2024, dirichida por Gilles Lellouche seguntes un guión adaptau por Gilles Lellouche, Ahmed Hamidi y Audrey Diwan (basau en *[[Jackie Loves Johnser OK?]]*, de Neville Thompson(, con una banda sonora orichinal de Jon Brion, una dirección de fotografía de Laurent Tangy y una producción cinematografica d'Alain Attal y Hugo Sélignac ta las productoras Chi-Fou-Mi Productions, Trésor Films y StudioCanal. Conta con un elenco d'o cual en fan parte, entre d'atros actors, Adèle Exarchopoulos, François Civil, Mallory Wanecque, Malik Frikah, Alain Chabat, Benoît Poelvoorde, Vincent Lacoste, Jean-Pascal Zadi, Élodie Bouchez, Karim Leklou, Raphaël Quenard y Anthony Bajon.

Clotaire y Jackie son dos adolescents que viven en l'actual rechión d'Altos de Francia mientres os anyos 1980 y que s'enamoran bien apasionadament, atamas d'as suyas grans diferencias socials. Jackie ye de clase social bienestant, popiella de fa ben poquet de su mai y muit amanada a su pai, encara que en busca la liberación, y Clotaire ye de clase social baixa y s'amana cada vegada mas en o mundo d'a delincuencia, dica que finament ye condenau a 10 anyos de garchola por un delicto que no ha cometiu. En cumplir a condena, Clotaire intenta desesperadament recuperar a Jackie, que en ixe inte s'ha casau y fa una vida aparantment bien ordenada.

Ye una cinta que s'ambienta en os Altos de Francia mientres os anyos 1980 y 1990, y las suyas escenas se filmoron en Villeneuve-d'Ascq (Norte en Francia y Cômene-Varneton (Hainaut) en Belchica.

*L'amour ouf* ye una cinta que ha recibiu cuantos premios y nominacions, en destacando un Premio César a lo Millor Actor Segundario, amás de doce nominacions (Millor Dirección, Millor Actor, Millor Actriz, Millor Actriz Segundaria, Millor Actor Promesa, Millor Actriz Promesa, Premio César a la Millor Fotografía, Millor Montache, Millor Soniu, Millor Banda Sonora Orichinal, Millor Vestuario y Millor Disenyo de Producción) en 2025 mientres a 50<sup>ena</sup> edición d'os Premios César.

## Elenco

## Se veiga tamién
* Cine en 2024.
* Cintas de 2024.

## Referencias

## Vinclos externos

*  ''L'amour ouf'' en Internet Movie Database.
Campionato d'o Mundo d'Atletismo de 2001

O **Campionato d'o Mundo d'Atletismo de 2001**, estió a 8ena edición d'o Campionato d'o Mundo d'Atletismo, celebrau en a ciudat canadiense d'Edmonton, dende lo 3 dica lo 12 d'agosto de 2001, estió organizau per l'Asociación Internacional de Federacions d'Atletismo (hue World Athletics) y la Federación Canadiense d'Atletismo.

Las competicions se facioron en lo Commonwealth Stadium a on i compitioron 1.602 atletas de 189 federacions nacionals. As prebas de marcha atletica y maratón se celebroron en circuitos urbanos con salida y meta en o mesmo estadio.

## Vinclos externos

*  [Edmonton 2001 seguntes [World Athletics].]
A Tale of Two Guns

***A Tale of Two Guns*** (títol orihinal en anglés, en aragonés ***A historia de dos armas***, estrenada en Aragón con o títol de ***Dos pistolas de leyenda***) ye una cinta de cine estausunidense de cine de western estrenada l'anyo 2022, dirichida por Justin Lee seguntes un guión orichinal d'él mesmo, con una banda sonora orichinal de Robert Revell, una dirección de fotografía d'Eamon Long, una producción cinematografica de  Michelle Ng Mini y Ed Morrone ta las productoras Koenig Pictures, Charach Productions, Mini Nation Pictures y Quiet On Set y un elenco d'o cual en fan parte Tom Berenger, Casper Van Dien, Ed Morrone, Dendrie Taylor, Randy Charach, Edward Finlay, Griff Furst, Jennifer Wenger, Judd Nelson, Jeff Fahey, Danny Trejo, Jake Busey, Abigail Hunt, Dan Koenig, Curt Lambert, Daniel Luján, David Nett y Edward Neumeier, entre d'atros actors.

En o sieglo XIX en l'este d'Estaus Unius existe un grupo de chens fuera d'a lei que se fan clamar "Os Cowboys" y ta identificar-se fan servir una faixa de color roya. Poquet a poquet han muerto toz, os zaguers en una luita con un "sheriff" y nomás s'en ha salvau que un, Abel Cruz, que fuye sin que lo "sheriff" pueda perseguir-lo, en estar feriu. En cuentas d'él, qui lo persigue terne que terne ye lo "sheriff" McTeague, que va trobando pistas que lo conducen dezaga d'él. Pero poquet a poquet en ixa persecución prencipia a veyer actituz d'o perseguiu que no acaban de cuadrar con a imachen que tien d'asasino perigloso.

A cinta s'ambienta en bel puesto indeterminau de l'ueste d'Estaus Unius mientres o sieglo XIX, y las suyas escenas se filmoron en Landers y Westlake Village (California).

## Elenco

## Se veiga tamién
* Cine en 2022.
* Cintas de 2022.

## Referencias

## Vinclos externos
*  ''A Tale of Two Guns'' en Internet Movie Database.
*  ''A Tale of Two Guns'' en Rotten Tomatoes.
*  ''A Tale of Two Guns'' en The Movie Movie Database.
*  ''A Tale of Two Guns'' en FilmAffinity.
Aproximant labiovelar sonora

L**'aproximant labiovelar sonora** ye un soniu consonantico muit frecuent en as luengas parladas. En l'AFI iste soniu se denota con o signo [] y o suyo equivalent en X-SAMPA ye w. En a mayoría de luengas a on existe o fonema // se reyaliza como una aproximant velar labializada (), y en atras luengas como l'aragonés frecuentment ye un alofono no-silabico d'una vocal zarrada posterior arredondiada //.

## Caracteristicas
* A suya forma d'articulación ye aproximant, lo que significa que se produce con un articulador amán d'atro, pero sin que se reduzca a ubertura dica o punto en que se produzca una turbulencia d'aire audible, como en as fricativas.
* O suyo punto d'articulación ye velar labializau, lo que significa que a constricción prencipal d'o tracto ye en a parti posterior d'a luenga u dorso devantau enta o paladar blando u velo mientres os labios son en posición arredondiada. Bellas luengas como o chaponés y talment as luengas iroquesas septentrionals, tienen un soniu transcrito como , pero en o que os labios se troban comprimius (u a o menos no arredondiaus), y por tanto es mas amanau a una chenuina consonant labiovelar. As transcripcions mas detalladas habrían d'evitar a transcripción  en ditos casos, u emplegar o diacritico de menor arredondeyo: .
* O suyo tipo de fonación ye sonora, lo que significa que as cuerdas vocals son vibrando mientres l'articulación.
* Ye una consonant oral, lo que significa que se permite que l'aire eslampe a traviés d'a boca y no a traviés d'o naso.
* Ye una consonant central, lo que significa que se produce deixando pasar l'aire por dencima d'a luenga, mas que por os cantos.
* O mecanismo d'o fluixo d'aire ye pulmonar egresivo, lo que significa que o fluixo d'aire s'articula empentando aire enta difuera d'os polmons a traviés d'o tracto vocal.

## Presencia
### En aragonés
En aragonés existe iste fonema y se representa con o grafema  en todas as suyas realizacions: *f*'u**ella'' ([’fweʎa]), ''f**u**esa'' ([’fwesa]), ''m**u**ito'' ([’mujto]), ''m**u**eso'' ([’mweso]), ''asc**u**itar'' ([askuj’taɾ]), ''m**u**ara'' ([’mwaɾa]), ''ag**u**ardar'' ([aɣwar’ðaɾ]), ''g**u**aire'' ([’gwajɾe]), ''ming**u*'ar* ([miŋ’gwaɾ]).

### Eixemplos en diferents luengas

## Se veiga tamién
* Vocal zarrada posterior arredondiada.

## Referencias
Peugeot 108

**Peugeot 108** yera un auto d'o segmento A desarrollau per Peugeot. Peugeot 108 s'ensamblaba en Kolín (Republica Checa). Amaneixió en o mercau en 2014 y se comerzializó dica 2022.

## Referencias
Moosbach (Alemanya)

**Moosbach** ye una ciudat de mercau alemana d'o estau de Bavera. Teneba una población de 2.473 habitants en 2024. 

## Referencias
Suspect Zero

***Suspect Zero*** (títol orichinal en anglés, en aragonés ***Sospeitoso cero***, estrenada en Aragón con o suyo títol traduciu enta lo castellano como ***Sospechoso cero***) ye una cinta de cine d'intriga coproducida por o cine britanico, lo cine alemán y lo cine estausunidense estrenada l'anyo 2004 dirichida por E. Elias Merhige seguntes un guión orichinal de Zak Penn y Billy Ray, con una banda sonora orichinal de Clint Mansell, una dirección de fotografía de Michael Chapman y una producción cinematografica de Gaye Hirsch, E. Elias Merhige y Paula Wagner ta las productoras Intermedia Films, Lakeshore Entertainment y C/W Productions. De l'elenco d'actors d'a cinta en fan parte, entre d'atros, Aaron Eckhart, Ben Kingsley, Carrie-Anne Moss, Kevin Chamberlin, Harry J. Lennix y Keith Campbell.

Harold Speck ye un vendedor ambulant que cuan ye cenando troba a un viello que li fa preguntas incomodas, y poco dimpués lo troban muerto en o suyo auto, con os parpiellos amputaus y un simbolo rarizo en a man, un cerclo trescruzau por una linia.Encargan o caso a Thomas Mackelway, un achent d'o Federal Bureau of Investigation a qui han suspendiu por dar manteca a un asasino en serie, estando lo suyo companyero en a investigaión Fran Kulok. Bien luego prencipian a plegar fax ninviaus por qui diz estar l'asasino que buscan y que li aportan indicions que fan plegar a Mackelway en a conclusión de que existe un "Sospeitoso Cero", culpable d'a-saber-los de crímens y que encara no ha estau descubierto. Tamién investigan sobre lo misterioso simbolo, que los conduz a un personache con un trestuque obsesivo-compulsivo, Benjamin O'Ryan, de qui encara no saben si ye lo Sospeitoso Cero o un antigo acghent d¡o FBI que lo persigue.

A cinta s'ambienta en a suya epoca actual (2004) en Nuevo Mexico, y as suyas escenas se filmoron en Albuquerque, Estancia, Jemez Pueblo, Jemez Springs, Willard, Zia Pueblo y atros puestos de Nuevo Mexico.

## Elenco

## Se veiga tamién
* Cine en 2004.
* Cintas de 2004.

## Referencias

## Vinclos externos
*  ''Suspect Zero'' en Internet Movie Database.
*  ''Suspect Zero'' en Rotten Tomatoes.
*  ''Suspect Zero'' en Box Office Mojo.
Altdorf bei Nürnberg

**Altdorf bei Nürnberg** (en franco oriental *Alddorf bei Nämberch*) ye una ciudat alemana d'o estau de Bavera. Teneba una población de 15.478 habitants en 2024. 

## Referencias
Lista d'a "Colección cine español. Un país de cine" d'"El País"

Ista ye la **lista d'a "Colección cine español. Un país de cine"**, una colección de 90 cintas que se vendeban en formato devedé como suplemeto d'o diario *[[El País]]* en os anyos 2003 y 2004, dividius en dos series diferents de 45 cintas cadaguna d'ellas.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## De 71 a 80

## D'81 a 90

## Referencias
Bihar

**Bihar** ye un estau d'a India. A suya capital ye Patna.

## Ciudaz mas grans

## Vinclos externos

## Referencias
Yves Rénier

**Yves Charles Michel Léon Max Rénier**, naixiu de Berna (cantón de Berna, Suiza) lo 29 de setiembre de 1942 y muerto en Neuilly-sur-Seine (Altos d'o Sena, Francia) lo 24 d'abril de 2021, estió un actor, director cinematografico, guionista, actor de voz y presentador de televisión franco-suizo, activo en o mundo d'o cine francés dende primerías d'os anyos 1960 dica la suya muerte.

D'entre la suya filmografía como actor, pueden mencionar-se bellas d'as cintas a on i ha actuau, como *[[Le comte de Monte-Cristo (cinta de 1961)|Le comte de Monte-Cristo]]* (1961, Claude Autant-Lara), *[[Le mois le plus beau]]* (1968, Guy Blanc), *[[Diabolo menthe (cinta)|Diabolo menthe]]* (1977, Diane Kurys), *[[Frantic (cinta)|Frantic]]* (1988, Roman Polanski), *[[Je règle mon pas sur le pas de mon père]]* (1999, Rémi Waterhouse), *[[Sexes très opposés]]* (2002, Éric Assous), u *[[Beur sur la ville]]* (2011, Djamel Bensalah).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Yves Rénier.

## Vinclos externos

*  Yves Rénier en Internet Movie Database.
*  Yves Rénier en AllMovie.
*  Yves Rénier en Allociné.
Dani Rovira

**Daniel Rovira de Rivas** (conoixiu por o suyo nombre artistico como **Dani Rovira**), naixiu d'Almargen (Provincia de Malaga, Andalucía) l'1 de noviembre de 1980, ye un actor, actor de voz, locutor, humorista y presentador de televisión andaluz, activo en o mundo de l'espectaclo y d'o cine espanyols dende meyaus d'os anyos 2000 y que ha recibiu bels premios y nominacions mientres a suya carrera artistica.

D'entre la suya filmografía como actor, pueden destacar-se cintas como *[[Ocho apellidos vascos]]* (2014, Emilio Martínez-Lázaro), *[[Ocho apellidos catalanes]]* (2015, Emilio Martínez-Lázaro), *[[Superlópez (cinta)|Superlópez]]* (2018, Javier Ruiz Caldera), *[[Los Japón]]* (2019, Álvaro Díaz Lorenzo), *[[Mediterráneo (cinta de 2021)|Mediterráneo]]* (2021, Marcel Barrena), u *[[El bus de la vida]]* (2024, Ibon Cormenzana).

## Premios
Dani Rovira recibió un Premio Goya a lo Millor Actor Revelación en 2015 mientres a 29<sup>ena</sup> edición d'os Premios Goya por o suyo papel de "Rafa Quirós" en a cinta *[[Ocho apellidos vascos]]* (2014, Emilio Martínez-Lázaro).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Dani Rovira.

## Vinclos externos

*  Dani Rovira en Internet Movie Database.
Sonaron cuatro balazos

***Sonaron cuatro balazos*** (títol orichinal en castellano, en aragonés ***Sonoron cuatre balazos***) ye una cinta de cine de western (un "spaghetti western") coproducida por o cine espanyol y lo cine italiano estrenada l'anyo 1964, dirichida por Agustín Navarro seguntes un guión adaptau por Fernando Galiana, Mario Guerra, Julio Porter y Vittorio Vighi (basau en una historia de Fernando Galiana, José Mallorquí y Julio Porter), con una banda sonora orichinal de Manuel Parada, una dirección de fotografía de Ricardo Torres y una producción cinematografica de Fernando de Fuentes ta las productoras Cineproduzione Emo Bistolfi y Fénix Films. Fan parte de l'elenco d'a cinta, entre d'atros actors, Paul Piaget, Fernando Casanova, Liz Poitel, Barbara Nelli, Ángela Cavo, Paco Morán, Tullio Altamura, Rafael Bardem, Juan Cazalilla, Juan Cortés, Miguel del Castillo, Luigi Del Pizzo, José Ángel Espinosa, Tito García, José Marco, Fernando Montes, José Riesgo, Bruno Scipioni y Britt Ekland.

Joe ye un hombre que dubda en esleyir como parella a dos mullers, Helena y Katy, pero ye asasinau chusto lo día en que declara a Helena que la deixa ta estar con Katy. Tanimientres, acusan a Katy de l'asasinato y mientres o chudicio, en estar condenada a la forca, fuye d'a sala y muere atropellada por una carramata. Poco dimpués plega en o lugar su chirmano Frank Dalton, un pistolero, ta fer venganza, y nomás que i plega prencipian as muertes d'os miembros d'o churau que condenó a su chirmana, encara que Frank proclama que ye inocent. O "sheriff" d'o lugar, Paul, tien muitas dubdas de que sía culpable, pero los habitants d'o lugar deseyan que engarchole a lo pistolero.

A cinta s'ambienta en bel momento indeterminau d'o sieglo XIX en bel puesto igualment indeterminau de l'ueste d'Estaus Unius, y las suyas escenas se filmoron en o barranco de la Hoz en Ventosa (Corduente, provincia de Guadalachara) en Castiella-La Mancha y en Hoyo de Manzanares en a Comunidat de Madrit.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''Sonaron cuatro balazos'' en Internet Movie Database.
Hierba pixadera

**Hierba pixadera** puet fer referencia a:

* ***[[Adiantum capillus-veneris]]***, especie d'o chenero *Adiantum*, tamién conoixida como **falcilla**.
* ***[[Fumaria officinalis]]***, especie d'o chenero *Fumaria*, tamién conoixida como **fumaria**.
Muixardón d'agüerro

**Muixardón d'agüerro** puet fer referencia a:

* ***[[Agaricus arvensis]]***, especie d'o chenero *[[Agaricus]]*, tamién conoixida como **fongo de cazoleta**.
* ***[[Agaricus campestris]]***, especie d'o chenero *[[Agaricus]]*, tamién conoixida como **muixardón de rastro**.
Oclusiva alveolar sonora

A **oclusiva alveolar sonora** ye un soniu consonantico present en cuantas luengas parladas. En l'AFI iste soniu se denota con o signo [] y o suyo equivalent en X-SAMPA ye d. 

## Caracteristicas
* O suyo modo d'articulación ye oclusivo, lo que significa que ye producida obstruyindo l'aire en o tracto vocal. 
* O suyo punto d'articulación ye alveolar, lo que significa que ye articulada con a punta u a parti plana d'a luenga contra os alveolos dentals, alavez puet estar apical u laminar.
* O suyo tipo de fonación ye sonora, lo que significa que as cuerdas vocals son vibrando mientres l'articulación.
* Ye una consonant oral, lo que significa que se permite que l'aire eslampe a traviés d'a boca y no a traviés d'o naso.
* Ye una consonant central, lo que significa que se produce deixando pasar l'aire por dencima d'a luenga, mas que por os cantos.
* O mecanismo d'o fluixo d'aire ye pulmonar egresivo, lo que significa que o fluixo d'aire s'articula empentando aire enta difuera d'os polmons a traviés d'o tracto vocal.

## Presencia
### En aragonés
En aragonés existe iste fonema y se representa con o grafema  en todas as suyas realizacions: ***d'''elera'' ([de'leɾa]), ***d**ula'' (['dula]), ***d*'oliquera* ([doli'keɾa]), ***d**ient* (['djen]), ***d**andaliar* ([danda'ljaɾ]), *fon**d**o* (['fondo]), *espuen**d**a* ([es'pwenda]), *con**d**uta* ([kon'duta]), *man**d**ria* (['mandɾja]), *cal**d**ereta'' ([kalde'ɾeta]).

### Eixemplos en diferents luengas

## Referencias
Fricativa palatal sonora

A **fricativa palatal sonora** ye un soniu consonantico present en bellas luengas parladas. En l'AFI iste soniu se denota con o signo [] y o suyo equivalent en X-SAMPA ye j\. 

## Caracteristicas
* Ye una consonant fricativa, lo que significa que parti d'o suyo soniu ye produciu por una turbulencia d'aire; no nomás con as cuerdas vocals.
* O suyo punto d'articulación ye palatal, lo que significa que s'articula metendo a parti meya u posterior d'a luenga contra o paladar richido.
* Ye un fonema sonoro, lo que significa que as cuerdas vocals vibran mientres l'articulación d'o fonema.
* Ye una consonant oral, lo que significa que se permite que l'aire eslampe a traviés d'a boca y no a traviés d'o naso.
* Ye una consonant central, lo que significa que se produce deixando pasar l'aire sobre o centro d'a luenga y no pas por os cantos.
* O suyo mecanismo de fluxo de l'aire ye egresivo pulmonar, lo que quiere decir que s'articula exhalando aire dende os polmons, como a mayoría de sonius.

## Presencia
### En aragonés
En aragonés existe iste fonema y se representa con o grafema  en todas as suyas realizacions: ***y'''e'' ([ʝe]), ***y**a'' ([ʝa]), ***y*'o* ([ʝo]), ***y**abos* (['ʝaβos]), ***y**era* (['ʝera]), *ba**y**o* (['baʝo]), *ma**y**o* (['maʝo]), *su**y**o* (['suʝo]), *adu**y**a* ([a'ðuʝa]), *ga**y**ata* ([ga'ʝata]), *pase**y**o* ([pa'seʝo]), *ve**y**er* ([be'ʝer]), *mu**y**iba* ([mu'ʝjβa]), *tra**y**eba* ([tra'ʝeβa]), *fu**y**ir* ([fu'ʝjr]), *pue**y**o* (['pweʝo]), *na**y**a* (['naʝa]).

Por razons [[morfolochía|morfolochicas]] y como excepción, s'escriben con <[[i]]> as variants d'o [[Pronombre adverbial i/bi/ie en aragonés|pronombre adverbial i/bi/ie]], tanto en posición proclitica como enclitica: *'i** eba (['ʝeβa]); meter-**i**e ([me'teʝe]).

S'escribe la secuencia <hi> por razons etimolochicas, tanto si se pronuncia como consonant /ʝ/ u como [[Aproximant palatal sonora|semiconsonant palatal]] [j]: ''hiato'' (['ʝato]), ''hialino'' ([ʝa'lino]), ''hialuronico'' ([ʝaluro'niko]), ''hierba'' ([ʝe'rβa]), ''hiedrera'' ([ʝe'ðrera]), ''hiena'' (['ʝena]), ''hieratico'' ([ʝera'tiko]), ''hiogloso'' ([ʝo'ɣloso]), ''ahier/ahiere'' ([a'ʝer]/[a'ʝere]). En termins con una consonantización consolidada, se permite a escritura con <y>: ***y*'erba*, *a**y**er''.

### Eixemplos en diferents luengas

## Referencias
Constantina (Alcheria)

**Constantina** (en arabe قسنطينة *Qusanṭīna*; en francés *Constantine*) ye una d'as mas antigas ciudaz d'Alcheria y la suya capital historica. Ye la capital d'a provincia de Constantina y d'o districto de Constantina.

A suya población yera de 448.374 habitants (2008).

Seguntes a historia, Constantina prene lo suyo nombre de l'emperador Constantín o Gran. Hue ye un centro cultural, universitario y comercial d'importancia en o país y en toda Africa del Norte. La ciudat ye conoixida popularment como *a ciudat d'os puents sospensos*, por os numerosos puents que unen as suyas siet colinas.

## Cultura
Constantina ye conoixida por a suya musica maluf, os puents historicos y l'arquitectura otomana. Tamién ye una de las ciudaz mas destacadas d'Alcheria en l'ambito de l'ensenyanza superior.

## Referencias

## Vinclos externos
Pocking

**Pocking** ye una ciudat alemana d'o estau de Bavera. Teneba una población de 16.414 habitants en 2024. 

## Referencias
Chhattisgarh

**Chhattisgarh** ye un estau d'a India. A suya capital ye Raipur.

## Ciudaz mas grans

## Vinclos externos

## Referencias
Ransom (cinta de 1974)

:*Iste articlo ye sobre una cinta britanica de cine d'intriga policial de l'anyo 1974; ta atros usos, se veiga *'Ransom***.


***Ransom*** (títol orichinal en [[Idioma anglés|anglés]], en [[Idioma aragonés|aragonés]] ***Rescate***, estrenada en [[Aragón]] con o títol en [[Idioma castellano|castellano]] d***'Aeropuerto: S.O.S. vuelo secuestrado***, en aragonés ***Aeropuerto: S.O.S. vuelo secuestrau**'') ye una [[cinta]] de [[cine d'intriga]] [[Cine policiaco|policiaca]] coproducida por o [[cine britanico]] y lo [[cine estausunidense]] estrenada l'anyo [[1974]], dirichida por [[Caspar Wrede]] seguntes un [[guión orichinal]] de [[Paul Wheeler]], con una [[banda sonora orichinal]] de [[Jerry Goldsmith]], una [[dirección de fotografía]] de [[Sven Nykvist]], una [[producción cinematografica]] de [[Peter Rawley]] ta las [[Productora cinematografica|productoras]] [[Lion International]] y [[Rawley Film & Theatre]] y un [[elenco]] formau por [[Sean Connery]], [[Ian McShane]], [[Jeffry Wickham]], [[Isabel Dean]], [[John Quentin]], [[Robert Harris]], [[James Maxwell]], [[William Fox]], [[Harry Landis]], [[Norman Bristow]], [[John Cording]], [[Christopher Ellison]], [[Richard Hampton]], [[Preston Lockwood]] y [[Karen Maxwell]], entre d'atros [[actor]]s.

Un grupo de [[terrorista]]s han secuestrau a l'[[embaixador]] d'o [[Reino Uniu]] en un país clamau "Escandinavia". O chefe d'a seguredat d'o país, o coronel Nils Tahlvik, quiere estar firme y no conceder garra cosa a los secuestradors, pero lo suyo gubierno y lo gubierno britanico li desichen cumplir as peticions d'os secuestradors. Simultaniament, un atro grupo de terroristas liderau por Ray Petrie secuestra un [[avión]] en l'[[aeropuerto]] d'a capital. Petrie demana contactar con Martin Shepherd, qui mana l'atro grupo de secuestradors, y convence a iste de que lo suyo grupo de secuestradors ha de fuyir con os rehens en l'avión que él tien secuestrau. Tahlvik preba de contino de desfer os plans d'os secuestradors, pero constantment falla, dica que caye en a cuenta de que puet estar que bel un sía comunicando los suyos plans a los secuestradors, y que tamién puet estar que lo segundo grupo de secuestradors sían en realidat achents secretos britanicos que, sin conoixer-lo las autoridaz locals, quiere capturar a Martin.

A cinta s'ambienta en a suya epoca actual ([[1974]]) en un país ficiticio pero que obviament ye un país d'[[Escandinavia]], y las suyas escenas se filmoron en [[Oslo]] ([[Noruega]]) y lo suyo aeropuerto, amás d'en os [[Shepperton Studios]] en [[Shepperton]] ([[Surrey]]) en o [[Reino Uniu]].

== Elenco ==


== Se veiga tamién ==
* [[Cine en 1974]].
* [[Cintas de 1974]].

== Referencias ==


== Vinclos externos ==
*  [https://www.imdb.com/title/tt0073796/ ''Ransom''] en [[Internet Movie Database]].
*  [https://www.tcm.com/tcmdb/title/92609/enwp ''Ransom''] en [[TCM Movie Database]].
*  [https://catalog.afi.com/Catalog/moviedetails/55689 ''Ransom''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=terroristsransom.htm *Ransom''] en Box Office Mojo.
Shalako (cinta)

:*Iste articlo ye sobre una cinta estausunidense de western estrenada en 1968; ta atros usos, se veiga *'Shalako***.


***Shalako**' (títol orichinal, estrenada en Aragón con ixe mesmo títol) ye una cinta de cine de western de cine estausunidense estrenada l'anyo 1968, dirichida por Edward Dmytryk seguntes un guión adaptau por J.J. Griffith y Hal Hopper (basau en *[[Shalako (novela)|Shalako]]*, una novela que haba publicau Louis L'Amour l'anyo 1962), con una banda sonora orichinal de Robert Farnon, una dirección de fotografía de Ted Moore, una producción cinematografica d'Euan Lloyd ta las productoras Palomar Pictures International, Kingston Film Productions, Ltd. y CCC Film, y que conta con un elenco d'actors d'o cual en fan parte, entre d'atros, Sean Connery, Brigitte Bardot, Stephen Boyd, Jack Hawkins, Peter van Eyck, Honor Blackman, Woody Strode, Eric Sykes, Alexander Knox y Valerie French.

En 1880 en Nuevo Mexico, Bosky Fulton y lo suyo grupo dirichen una partida de caza formada por un grupo d'aristocratas europeus y un politico estausunidense y su muller. Se troban en territorio d'os apaches y cuan un miembro d'o grupo, la condesa francesa Irina Lazaar, s'alunya d'o grupo, l'atacan os apaches y la salva Shalako, que ye un antigo oficial de Caballería de l'exercito estausunidense. Cuan tornan enta lo grupo se troban rodiaus por os apaches y Shalko lis diz que va a fer fuera d'o suyo territorio a lo grupo, cosa que accepta lo chefe pero no pas su fillo, Chato, qui diz a Shalako que lo matará en batalla. O barón Frederick von Hallstatt, qui diriche lo grupo d'aristovratas, se niega a albandonar a zona, y topa con Shalako, qui finament marcha a buscar aduya d'os militars ta expulsar a os cazadors. Cuan marcha, os apaches atacan, y nomás albandonan l'ataque que cuan Shalako ninvñia dende luent sinyals de fumo. Pero cuan torna enta lo grupo, Bosky Fulton y lo suyo grupo han albandonau sin armas ni caballos ni birolla ta que los maten os apaches, y la muller d'o politico ha marchau con éls. Shalako ha de salvar a lo grupo d'os apaches a la vega que ha de cosirar que no los ataquen Fulton y los suyos hombres.

*Shalako* s'ambienta en 1880 en Nuevo Mexico, y las suyas escenas se filmoron en Almería (Andalucía) en Espanya, amás d'en os Shepperton Studios en Shepperton (Surrey) en o Reino Uniu.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos

*  ''Shalako'' en Internet Movie Database.
*  ''Shalako'' en Rotten Tomatoes.
I vigliacchi non pregano

***I vigliacchi non pregano*** (títol orichinal en italiano, en aragonés ***Os cobardes no pregan***, estrenada en Aragón con o títol en castellano d***'El vengador del sur***, en aragonés ***O vengador d'o sud***) ye una cinta de cine de western (un "spaghetti western") coproducida por o cine italiano y lo cine espanyol, estrenada l'anyo 1968, dirichida por Mario Siciliano seguntes un guión orichinal d'Ernesto Gastaldi, Mario Siciliano y Duilio Chianetta, con una banda sonora orichinal de Gianni Marchetti y Manuel Parada, una direción de fotografía de Gino Santini, una producción cinematografica ta las productoras Copercines, Cooperativa Cinematográfica y Metheus Film y un elenco d'actors d'o cual en fan parte, entre d'atros, Gianni Garko, Ivan Rassimov, Elisa Montés, Jerry Wilson, Carla Calò, José Jaspe, Maria Mizar, Alan Collins, Manuel Galiana, Miguel del Castillo, Giovanni Ivan Scratuglia, Lorenzo Robledo, Julio Peña, Marco Morelli, Luis Barboo, Frank Braña y Luis Induni.

Bryan Clarke torna enta la suya casa dimpués d'haber combatiu en a Guerra Civil d'os Estaus Unius en as filas de l'exercito d'os Estaus Confederaus d'America. Pero malas que ha plegau dentran en a suya casa un grupo de desertors de l'exercito estausunidense que violan y asasinan a su muller y a él l'albandonan dimpués de disparar-le creyendo-lo tamién muerto. Cudiau por un vecín se recupera, pero no ye capable de remerar exactament o que s'heba escaiciu. Tanimientres, marcha en busca d'os asasinos de su muller, remata fendo parte d'una banda que lidera y concarau con un amigo que heba trobau antes de fer parte d'a banda y que agora ye lo "sheriff" d'o lugar.

A cinta s'ambienta en bel puesto indeterminau de l'ueste d'Estaus Unius en a segunda metat d'os anyos 1860.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''I vigliacchi non pregano'' en Internet Movie Database.
Rosa María Sardà

**Rosa Maria Sardà Tàmaro**, conoixida por o suyo nombre artistico de **Rosa Maria Sardà**, naixida de Barcelona (Catalunya, Espanya) lo 30 de chulio de 1941 y muerta en ixa mesma ciudat por un cáncer linfatico l'11 de chunio de 2020, estió una actriz, presentadora de televisión y directora teatral catalana, activa en o teatro, la televisión y lo cine espanyols dende finals d'os anyos 1960 dica la suya muerte, y con cuantos premios y nominacions recibius mientres a suya carrera artistica. Yera chirmana d'o periodista Javier Sardà y ye la mai de l'actor Pol Mainat, naixiu d'o suyo matrimonio con Josep Maria Mainat, un d'os components d'o grupo musical *[[La Trinca]]*.

D'entre la suya filmografía, pueden mencionar-se bellas cintas a on i actuó, como *[[El certificado]]* (1970, Vicente Lluch Tamarit), *[[El vicari d'Olot]]* (1981, Ventura Pons), *[[¿Por qué lo llaman amor cuando quieren decir sexo?]]* (1993, Manuel Gómez Pereira), *[[El efecto mariposa (cinta de 1995)|El efecto mariposa]]* (1995, Fernando Colomo), *[[Siempre hay un camino a la derecha]]* (1997, José Luis García Sánchez), *[[La niña de tus ojos]]* (1998, Fernando Trueba), *[[Todo sobre mi madre]]* (1999, Pedro Almodóvar), *[[El viaje de Carol]]* (2002, Imanol Uribe), *[[Te doy mis ojos]]* (2003, Icíar Bollaín), *[[La vida empieza hoy]]* (2010, Laura Mañá), u *[[Ocho apellidos catalanes]]* (2015, Emilio Martínez-Lázaro).

## Premios
### Premios Goya
L'actriz recibió un Premio Goya a la Millor Actriz Segundaria en 1994 mientres a 8<sup>ena</sup> edición d'os Premios Goya por o suyo papel de "Sole" en *[[¿Por qué lo llaman amor cuando quieren decir sexo?]]*, dirichida por Manuel Gómez Pereira.

En ista mesma categoría recibió un segundo Premio Goya en 2002 mientres a 16<sup>ena</sup> edición por a suya interpretación en *[[Sin vergüenza (cinta)|Sin vergüenza]]*, una cinta dirichida por Joaquín Oristrell.

Finalment, tamién en ista mesma categoría fue nominada en 1999 mientres a 13<sup>ena</sup> edición d'os premios por a suya actuación en *[[La niña de tus ojos]]*, dirichida por Fernando Trueba.

### Premios d'o Cine Europeu
En l'anyo 2001, mientres a 14<sup>ena</sup> edición d'os Premios d'o Cine Europeu, Rosa María Sardà recibió una nominación a lo Premio Jameson d'o Publico d'os Premios d'o Cine Europeu a la Millor Actriz por o suyo papel en a cinta *[[Anita no pierde el tren]]*, dirichida por Ventura Pons

## Filmografía
### Cintas

### Series de televisión

## Referencias

## Se veiga tamién
Cintas interpretadas por Rosa María Sardà.

## Vinclos externos

*  Rosa María Sardà en Internet Movie Database.
Jessica Lucas

**Jessica Lucas**, naixida de Vancouver (Columbia Britanica, Canadá) lo 24 de setiembre de 1985, ye una actriz canadiense, activa en o cine canadiense y lo cine estausunidense dende primerías d'os anyos 2000.

Encara que ha treballau mas que mas en series de televisión, tamién ha actuau en bellas cintas, podendo-se destacar cintas como *[[The Covenant (cinta de 2006)|The Covenant]]* (2006, Renny Harlin), *[[Cloverfield]]* (2008, Matt Reeves), *[[Big Mommas: Like Father, Like Son]]* (2011, John Whitesell), *[[Evil Dead (cinta de 2013)|Evil Dead]]* (2013, Fede Álvarez), u *[[Pompeii (cinta)|Pompeii]]* (2014, Paul W. S. Anderson). Como s'ha dito, tamién ha desatacau por as suyas interpretacions en series como *[[Edgemont (serie de televisión)|Edgemont]]* (2000-2004), *[[Life as We Know It (serie de televisión)|Life as We Know It]]* (2004-2005), *[[Melrose Place (serie de televisión de 2009|Melrose Place]]* (2009-2020), u *[[The Murders]]* (2019).

## Filmografía
### Cintas

### Series de televisión

## Referencias

## Vinclos externos

*  Jessica Lucas en Twitter.
*  Jessica Lucas en Internet Movie Database.
Woody Strode

**Woodrow Wilson Woolwine Strode**, conoixiu con o suyo nombre artistico de Woody Strode, naixiu de Los Angeles (California, Estaus Unius) o 26 de chulio de 1914 y muerto en Glendora (California, Estaus Unius) o 31 d'aviento de 1994, estió un actor, escritor y chugador de fútbol americano estausunidense, activo en o cine estausunidense dende primerías d'os anyos 1940 dica la suya muerte.

D'entre la suya ampla filmografía pueden mencionar-se bellas cintas, como *[[The Lion Hunters]]* (1951, Ford Beebe), *[[Androcles and the Lion (cinta de 1952)|Androcles and the Lion]]* (1952, Chester Erskine y Nicholas Ray), *[[The Gambler from Natchez]]* (1954, Henry Levin), *[[The Ten Commandments (cinta de 1956)|The Ten Commandments]]* (1956, Cecil B. DeMille), *[[Sergeant Rutledge]]* (1960, John Ford), *[[Spartacus (cinta de 1960)|Spartacus]]* (1960, Stanley Kubrick), *[[Two Rode Together]]* (1961, John Ford), *[[The Man Who Shot Liberty Valance]]* (1962, John Ford), *[[The Professionals (cinta de 1966)|The Professionals]]* (1966, Richard Brooks), *[[La collina degli stivali]]* (1969, Giuseppe Colizzi), *[[The Revengers (cinta)|The Revengers]]* (1972, Daniel Mann), *[[Noi non siamo angeli]]* (1975, Gianfranco Parolini), *[[The Black Stallion Returns]]* (1983, Robert Dalva), *[[The Cotton Club (cinta)|The Cotton Club]]* (1984, Francis Ford Coppola) u *[[Storyville (cinta)|Storyville]]* (1992, Mark Frost).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Woody Strode.

## Vinclos externos

*  Woody Strode en Internet Movie Database.
*  Woody Strode en Find a Grave.
Campionato d'o Mundo d'Atletismo de 2003

O **Campionato d'o Mundo d'Atletismo de 2001**, estió a 9ena edición d'o Campionato d'o Mundo d'Atletismo, celebrau en a localidat francesa de Sant Denís, dende lo 23 dica lo 31 d'agosto de 2003, estió organizau per l'Asociación Internacional de Federacions d'Atletismo (hue World Athletics) y la Federación Francesa d'Atletismo.

Las competicions se facioron en lo Stade de France a on i compitioron 1.679 atletas de 198 federacions nacionals. As prebas de marcha atletica y maratón se celebroron en circuitos urbanos por as carreras de París.

## Vinclos externos

*  [Sant Denís 2003 seguntes [World Athletics].]
Campionato d'o Mundo d'Atletismo de 2005

O **Campionato d'o Mundo d'Atletismo de 2005**, estió a 10ena edición d'o Campionato d'o Mundo d'Atletismo, celebrau en a localidat finlandesa de Helsinki, dende lo 6 dica lo 14 d'agosto de 2005, estió organizau per l'Asociación Internacional de Federacions d'Atletismo (hue World Athletics) y la Federación Finlandesa d'Atletismo.

Las competicions se facioron en l'Estadio Olimpico de Helsinki a on i compitioron 1.891 atletas de 196 federacions nacionals. As prebas de marcha atletica y maratón se celebroron en circuitos urbanos.

## Vinclos externos

*  [Helsinki 2005 seguntes [World Athletics].]
Vera Miles

**Vera Miles** (nombre artistico de **Vera June Ralston**), naixida de Boise City (Oklahoma, Estaus Unius) o 23 d'agosto de 1930, ye una actriz estausunidense, activa en o cine estausunidense dende primerías d'os anyos 1950 dica meyaus d'os anyos 1990.

D'entre la suya ilmografía, pueden mencionar-se bellas cintas a on actuó, como *[[The Rose Bowl Story]]* (1952, William Beaudine), *[[The Charge at Feather River]]* (1953, Gordon Douglas), *[[Tarzan's Hidden Jungle]]* (1955, Harold D. Schuster), *[[The Searchers (cinta)|The Searchers]]* (1956, John Ford), *[[23 Paces to Baker Street]]* (1956, Henry Hathaway), *[[The FBI Story]]* (1959, Mervyn LeRoy), *[[Psycho (cinta de 1960)|Psycho]]* (1960, Alfred Hitchcock), *[[Follow Me, Boys!]]* (1066, Norman Tokar), *[[Hellfighters]]* (1969, Andrew V. McLaglen), *[[One Little Indian (cinta)|One Little Indian]]* (1973, Bernard McEveety), u *[[The Initiation (cinta)|The Initiation]]* (1984, Larry Stewart).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Vera Miles.

## Vinclos externos

*  Vera Miles en Internet Movie Database.
*  Vera Miles en TCM Movie Database.
*  Vera Miles en l**[[American Film Institute Catalog]]'' de l**American Film Institute''.
Robin Hood (cinta de 1991)

:*Iste articlo ye sobre una cinta britanica d'aventuras estrenada en 1991; ta atros usos, se veiga *'Robin Hood***.


***Robin Hood*** (títol orichinal, estrenada en [[Aragón]] con o títol en [[Idioma castellano|castellano]] de ***Robin Hood, el magnífico***, en aragonés ***Robin Hood, o magnifico**') ye una cinta de cine d'aventuras de cine britanico estrenada l'anyo 1991, dirichida por John Irvin seguntes un guión orichinal de Sam Resnick y John McGrath, con una banda sonora orichinal de Geoffrey Burgon, una dirección de fotografía de Jason Lehel, una producción cinematografica de Sarah Radclyffe ta la productora cinematografica Working Title Films y un elenco d'actors formau por Patrick Bergin, Uma Thurman, Jürgen Prochnow, Edward Fox, Jeroen Krabbé, Owen Teale, David Morrissey, Alex Norton, Jeff Nuttall, Danny Webb, Carolyn Backhouse, Barry Stanton, Conrad Asquith y Phelim McDermott, entre d'atros.

Miles Folcanet ye un cruel caballero normando que mientres una partida de caza troba a un molinero cazando ilegalment y decide aplicar-li lo castigo previsto en as leis normandas: privar-lo d'os suys uellos, cosa que impide lo noble saxón Robert Hode. Folcanet denuncia a Hode dabant de Roger Daguerre, lo sheriff d'o condau, que ye amigo suyo y que amás ye lo tío de Marian, una cabalera heredera con qui Folcanet ha de casar-se bien luego. Cuan Daguerre condena a Hode a recibir ixordiacadas, iste explica publicament que l'avuelo de Daguerre yera un cruel pirata y dimpués consigue fuyir, aduyau por o suyo amigo Will. En a selva d'arredol troban refuchio, trobando-ie amás un grupo de bandius y refuchiaus, que bien luego reconoixen a Hode como lo suyo líder, prencipiando una luita contra los hombres de Folcanet y Daguerre, que extorsionan de contino a la población local. D'atra man, Marian finalment fuye d'a suya voda con Folcanet ta adhibir-se a lo grupo de Hode.

A cinta s'ambienta en Midlands de l'Este (concretament en Nottinghamshire) en o sieglo XII, y las suyas escenas se filmoron en Beeston, Knutsford y Peckforton (Cheshire) y Betws-y-Coed (Galas).

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''Robin Hood'' en Internet Movie Database.
*  ''Robin Hood'' en AllMovie.
*  ''Robin Hood'' en TCM Movie Database.
*  ''Robin Hood'' en Rotten Tomatoes.
Summer Camp (cinta de 2024)

:*Iste articlo ye sobre una cinta estausunidense de cine de comedia estrenada en 2024; ta atros usos, se veiga *'Summer Camp***.


***Summer Camp*** (títol orichinal en [[Idioma anglés|anglés]], en [[Idioma aragonés|aragonés]] ***Campamento de verano**', estrenada en Aragón con iste zaguer títol) ye una cinta de cine de comedia de cine estausunidense estrenada l'anyo 2024, dirichida por Castille Landon seguntes un guión orichinal d'ella mesma, con una banda sonora orichinal de Tom Howe, una dirección de fotografía de Karsten "Crash" Gopinath y una producción cinmatografica de Dori A. Rath, Alex Saks, Diane Keaton, Stephanie Heaton-Harris y Tyler W. Konney ta las productoras Saks Picture Company y Project Infinity. Fan parte de l'elenco d'actors d'a cinta, entre d'atros, Diane Keaton, Kathy Bates, Alfre Woodard, Eugene Levy, Dennis Haysbert, Beverly D'Angelo, Nicole Richie, Josh Peck, Betsy Sodaro, Tom Wright, Victoria Rowell, Maria Howell, Raymond Santiago y Arielle Kebbel.

Nora, Ginny y Mary se conoixioron de ninas mientres as suyas vacacions en un camamento de verano y dende alavez mantienen o contacto, veyendo-se de cabo ta cuan. Sindembargo, agora fa bels anyos que no se veyen y Ginny Moon, que ye l'alma d'o grupo, ha preparau una reedición d'o campamento a on se i conoixiron, que se celebra exactament en o mesmo lugar y a on i partecipan os mesmos ninos, agora ya viellos, que yeran presents en ixas envueltas en o campamento. Cadaguna d'ellas tien en o campamento la ocasión de recapacitar sobre la suya propia vida dende la nineza dica l'actualidat y tamién de subsanar bels problemas d'a suya vida actual.

*Summer Camp* s'ambienta en a suya epoca actual (2024) en bel puesto indeterminau d'os Estaus Unius y las suyas escenas se filmoron en Asheville (Carolina d'o Norte) en os Estaus Unius.

## Elenco

## Se veiga tamién
* Cine en 2024.
* Cintas de 2024.

## Referencias

## Vinclos externos
*  ''Summer Camp'' en Internet Movie Database.
Wonder (cinta)

:*Iste articlo ye sobre una cinta de drama estausunidense de l'anyo 2017; ta atros usos, se veiga *'Wonder***.


***Wonder*** (títol orichinal en [[Idioma anglés|anglés]], en [[Idioma aragonés|aragonés]] ***Marabiella**', estrenada en Aragón con o suyo títol orichinal) ye una cinta de cine de drama estrenada en 2017 y coproducida por o cine estausunidense, lo cine canadiense y lo cine hongkongués, dirichida por Stephen Chbosky seguntes un guión adaptau por Stephen Chbosky, Steven Conrad y Jack Thorne (basau en *[[Wonder (novela de R.J. Palacio)|Wonder]]*, una novela publicada por R.J. Palacio l'anyo 2012), con una banda sonora orichinal de Marcelo Zarvos, una dirección de fotografía de Don Burgess y una producción cinematografica de David Hoberman y Todd Lieberman ta las productoras Lionsgate, Participant Media, Walden Media, Mandeville Films y TIK Films. L'elenco d'actors d'a cinta el forman, entre d'atros, Jacob Tremblay, Julia Roberts, Owen Wilson, Izabela Vidovic, Mandy Patinkin, Daveed Diggs, Sônia Braga, Danielle Rose Russell, Nadji Jeter, Noah Jupe, Bryce Gheisar, Millie Davis, Elle McKinnon, Nicole Oliver, Crystal Lowe, Steve Bacic, Ali Liebert y Andre Robinson.

August "Auggie" Pullman ye un nino de 10 anyos que vive en Nueva York con sus pais, Isabel y Nate, su vhermana mayor, Olivia "Via", y lo suyo can, Daisy. Naixió con una deformidat facial por o sindrome de Treacher Collins y ya li han feito 27 operacions de ciruchía facial. S'ha educau en casa, en recebindo leccions de su mai, y cuan marcha fuera de casa fa servir un casco d'astronauta ta disimular a suya cara. Tanimientres, sus pais han decidiu ingresar-lo en una escuela privada y malas que comienzan as clases, Auggie se veye marchinau y mesmo acosau por un grupo de companyeros dirichius por Julian Albans. Tanimientres, se fa amigo de Jack Will, dica que escuita cómo iste s'en fote d'él en charrando con Julian. Tanimientres, Auggie tamién fa amistat con una nina d'a suya clase, Summer Dawson. Ista finalment li diz a Jack o motivo por o cual Auggie s'ha distanciau d'él, y parando cuenta d'o suyo error torna a estar amigo d'Auggie. Tamién expulsan a Julian d'a escuela cuan a dirección conoix cómo enriste a Auggie, a la vegada que creixe la suya popularidat entre los suyos commpanyeros cuan gracias a él a escuela ye vencedora en un concurso de ciencias.

A cinta s'ambienta en Nueva York y en o estau de Pennsilvania en a suya epoca actual (2017) y las suyas escenas se filmoron en Port Moody y Vancouver (Columbia Britanica) en Canadá y en Nueva York (Nueva York) en os Estaus Unius.

Se tracta d'una cinta que ha recibiu cuantos premios y nominacions, en destacando una nominación a  lo Premio Oscar a lo Millor Maquillache y Peluquería en 2018 mientres a 90<sup>ena</sup> edición d'os Premios Oscar.

## Elenco

## Se veiga tamién
* Cine en 2017.
* Cintas de 2017.

## Referencias

## Vinclos externos
*  ''Wonder'' en Internet Movie Database.
*  ''Wonder'' en Box Office Mojo.
*  ''Wonder'' en Metacritic.
*  ''Wonder'' en Rotten Tomatoes.
Tittling

**Tittling** ye una ciudat de mercau alemana d'o estau de Bavera. Teneba una población de 4.197 habitants en 2024. 

## Referencias
Hollow Man

***Hollow Man*** (títol orichinal en anglés, en aragonés ***Hombre esbofau***, estrenada en Aragón con o títol en castellano de ***El hombre sin sombra***, en aragonés ***L'hombre sin de uembra***) ye una cinta de cine d'intriga de terror de ciencia-ficción coproducida por o cine alemán y lo cine estausunidense estrenada l'anyo 2000, dirichida por Paul Verhoeven seguntes un guión adaptau por Andrew W. Marlowe (basau en una historia de Gary Scott Thompson y Andrew W. Marlowe), con una banda sonora orichinal de Jerry Goldsmith, una dirección de fotografía de Jost Vacano y una producción cinematografica de Douglas Wick y Alan Marshall ta las productoras Columbia Pictures, Red Wagon Productions y Global Entertainment Productions GmbH & Company Medien KG. Fan parte de l'elenco d'a cinta, entre d'atros actors, Elisabeth Shue, Kevin Bacon, Josh Brolin, Kim Dickens, Greg Grunberg, Joey Slotnick, Mary Randle, William Devane, Rhona Mitra, Pablo Espinosa, Margot Rose y Tom Woodruff Jr..

Sebastian Caine ye un cientifico completament narcisista que treballa en un prochecto secreto d'o gubierno ta conseguir un suero que en inchectar-se provoca la invisibilidat d'o subchecto. O suyo equipo, d'o cuel en fan parte la suya antiga novia Linda McKay, Matt Kensington, Sarah Kennedy, Janice Walton, Carter Abbey y Frank Chase, ha conseguiu fer invisible a un gorila y posteriorment revertir o proceso tornando-lo a la visibilidat, pero miente a los suyos superiors en decindo-les que encara no l'ha conseguiu, a la vegada que convence a lo suyo equipo de fer prebas en humanos sin autorización, ufrindo-se él mesmo como voluntario. Cuan ye invisible, en primeras fa bromas a los suyos companyeros, pero poquet a poquet istas bromas preocupan a los suyos companyeros, en incluyir bels abusos sexuals a Sarah. Cuan li aplican o suero que habría de revertir o proceso, iste falla. Veyendo-se atrapau, Caine marcha d'as instalacions una nueit y, en plegar en o suyo apartamento, veye a la suya vecina por a finestra, dentra en l'aartamento d'a mesacha y la viola. En una atra fuyida, descubre que la suya exnovia ye la novia de Matt y creba la finestra d'a casa. Linda y Matt saben que ye él qui l'ha crebau, pero son incapables de demostrar-lo. Deciden comunicar toz istos feitos a los suyos superiors militars, pero Cine ha escuitau os suyos plans y decide evitar o suyo castigo.

A cinta s'ambienta en Washington, DC en a suuya epoca actual (2000) y las suyas escenas se filmoron en Los Angeles (California) y Washington, DC, amás d'en os Sony Pictures Studios en Culver City, tamién en California.

Ye una cinta que ha recibiu cuantos premios y nominacions, en destacando una nominación a lo Premio Oscar a los Millors Efectos Visuals en 2001 mientres a 73<sup>ena</sup> edición d'os Premios Oscar.

## Elenco

## Se veiga tamién
* Cine en 2000.
* Cintas de 2000.

## Referencias

## Vinclos externos
*  ''Hollow Man'' en Internet Movie Database.
*  ''Hollow Man'' en Box Office Mojo.
*  ''Hollow Man'' en Rotten Tomatoes.
*  ''Hollow Man'' en TCM Movie Database.